****

**REPUBLIKA E SHQIPËRISË **

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr.\_\_\_\_\_\_prot. Tiranë, më\_\_\_.\_\_\_.2024

Lënda**:** Dërgohen raportet e monitorimit për 4-mujorin e vitit 2024

**MINISTRISË SË FINANCAVE**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.97 datë 07.12.2023 “Për buxhetin e vitit 2024”, Udhëzimit plotësues nr.1, datë 24.01.2024 “Për zbatimin e Buxhetit të vitit 2024”, Udhëzimit të Ministrisë së Financave, nr. 9, datë 20.03.2018 “Për procedurat standarte të zbatimit të buxhetit”, të ndryshuar dhe Udhëzimit nr.14 datë 23.15.2023 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për periudhën 4-mujore të vitit 2024, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
  2. *Ndihma Juridike Falas*
  3. *Publikime Zyrtare*
  4. *Mjekësia Ligjore*
  5. *Sistemi i Burgjeve*
  6. *Shërbimi i Përmbarimit Gjyqësor*
  7. *Shërbimet për Çështjet e Birësimeve*
  8. *Shërbimi i Kthimit dhe Kompensimit të Pronave*
  9. *Shërbimi i Provës*

Realizimi i fondeve buxhetore për periudhën 4-mujore të vitit 2024, sipas programeve të Ministrisë së Drejtësisë në formë tabelare, paraqitet si më poshtë:

Realizimi i fondeve buxhetore sipas programeve në Ministrinë e Drejtësisë



Realizimi i fondeve buxhetore sipas programeve në Ministrinë e Drejtësisë

*në mijë lekë*

Paraqitja grafike e realizimi të buxhetit sipas zërave kryesorë të shpenzimeve

*në mijë lekë*

Në total për Ministrinë e Drejtësisë, për periudhën 4-mujore të vitit 2024, fondet janë realizuar 55%.

Sipas, zërave, fondet buxhetore u realizuan;

* Shpenzimet e personelit në masën 91%
* Shpenzimet operative në masën 56%
* Shpenzimet kapitale në masën 3.2%
* Fondi për kompensimin e ish-pronarëve nuk është realizuar akoma

Siç shihet edhe në grafikun e mësipërm, ecuria e realizimit të shpenzimeve është në nivele mesatare për të gjitha institucionet e Ministrisë së Drejtësisë.

**Shpenzimet e personelit** janë realizuar në masën rreth 91%. Në total në Ministrinë e Drejtësisë kanë qënë mesatarisht 506 vende vakante për 4-mujorin e vitit 2024. Numri i vendeve vakante në Sistemin e Burgjeve po pëson ulje duke u krahasuar me fundvitin e kaluar, si pasojë e ndryshimeve ligjore për rekrutimin e stafit policor. Realizimi për çdo institucion në veçanti është pasqyruar në analizat e mëposhtme.

**Shpenzimet operative** janë realizuar në masën 56%. Ky realizim vjen si rezultat i procedurave në proces prokurimi, për letër, kancelari, tonera dhe karburant pranë Operatorit të Blerjeve të Përqendruara. Në Sistemin e Burgjeve është obliguar kontrata për blerjen e ushqimeve për të burgosurit, e cila do të realizohet gjatë vitit 2024.

**Shpenzimet kapitale**, Shpenzimet kapitale janë realizuar në masën 3.2%. Fondet e planifikuara për blerje pajisje elektronike dhe pajisje zyre janë në proces prokurimi dhe do të realizohen në periudhat në vijim.

Fondet e miratuara me me Ligjin nr.97/2023, “Për buxhetin e vitit 2024”, për programin Ministrinë e Drejtësisë, ishte 14,778,650,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 10 milionë lekësh dhe në zbatim të Aktit Normativ nr.1 datë 21.02.2024 janë pakësuar 44 milionë lekë shpenzime përsoneli. Plani i rishikuar është 14,744,650,000 lekë.

.

**Financimi i huaj**

Shpenzimet kapitale me financim janë planifikuar 110,000,000 lekë,ende nuk janë realizuar.

Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare të Falimentimit*
3. *Arkivën Shtetërore të Sistemit Gjyqësor*
4. *Qendrën e Parandalimit të Krimeve të të Miturve dhe të Rinjve*

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 58%.

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 77 %
  + Shpenzimet e tjera operative 76 %
  + Shpenzimet kapitale të brendshme 6 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Planifikim, Menaxhim dhe Administrim, ishte 1,564,456,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 800,000 lekësh dhe në zbatim të Aktit Normativ nr.1 datë 21.02.2024 janë pakësuar 44 milionë lekë shpenzime përsoneli. Plani i rishikuar për këtë program është 1,521,256,000lekë.

Shpenzimet e personelit janë realizuar në masën 77 %. Gjatë periudhës 4-mujore të vitit 2024 në programin Planifikim, Menaxhim dhe Administrim kanë qënë mesatarisht 34 vende vakant në institucionet si më poshtë:

1. Aparati i Ministrisë 33 vende vakante
2. Agjencia Kombëtare e Falimentimit 1 vende vakante

Shpenzimet operative janë realizuar 54,874,026 lekë nga 72,000,000 lekë të planifikuara, rreth 76%.

Shpenzimet e personelit për Aparatin e Ministrisë janë realizuar 101,673,238 lekë nga 125,100,000 lekë të planifikuara për 4-mujorin e parë të vitit 2024, rreth 81 %. Shpenzimet për mallra dhe shërbime janërealizuar 51,872,229 lekë nga 65,700,000 lekë të planifikuara, rreth 78 %.

Aparati i Ministrisë,ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira dhe përkthimet zyrtare në fushën penale e civile dhe luftën kundër korrupsionit.

* Produkti i parë është “Projektligje dhe projektvendime të hartuara dhe të vlerësusara” për të cilin janë planifikuar 460 dhe realizuar 425 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Përgjithshme të Kodifikimit dhe Hartimit të Legjislacionit.

* Produkti i dytë “Profesione të lira të monitoruara”, vlerësohet nëpërmjet inspektimeve që kryhen nga Drejtoria e Monitorimit të Profesioneve te Lira. Për këtë produkt janë realizuar 24 inspektime. Inspektimet nga kjo drejtori kryhen në bazë planifikimi por edhe në bazë të ankesave të paraqitura.

* Produkti i tretë është “Përkthime zyrtare të kryera në fushën penale dhe civile” nga 14,100 faqe të planifikuara për tu përkthyer janë realizuar 18,000 faqe. Ky produkt është tejkaluar pasi pranë Ministrisë së Drejtësisë ka patur një fluks shumë të lartë për përkthime. Sektori i perkthimeve në bashkëpunim me sektorin e financës bën kontrollin e karakterereve dhe faqeve kompjuterike dhe verifikon përputhshmërinë me faturën tatimore për të kaluar për likuidim.
* Produkti i katërt është “Raporte monitorimi të kryera në fushën antikorrupsion” nga 13 të planifikuara për periudhën raportuese janë realizuar 13.

Për Aparatin e Ministrisë, në shpenzimet kapitale janë planifikuar 5 projekte. Ecuria e realizimit të tyre jepet më poshtë:

1. Blerje pajisje zyre në vlerën 2,000,000 lekë. Gjysma e fondeve janë planifikuar për blerjen e kondicionerëve. Ka nisur një procedurë për blerjen e pajisjeve të zyrës.
2. Blerje pajisje elektronike në vlerën 3,000,000 lekë. Për këtë projekt do të dërgohet shkresa tek Agjencia Kombëtare e Shoqërisë së Informacionit për kryerjen e procedurës së prokurimit.
3. TVSH Operacioni Ndërkombëtar i Monitorimit në vlerën 5,000,000 lekë. Ky projekt është realizuar në vlerën 4,251,647 sipas faturave të paraqitura nga International Monitoring Operation pranë Sektorit të Financës.
4. Implementimi-Përmirësimi i sistemit të regjistrit elektronik notarial në vlerën 233,820,000 lekë. Për këtë project realizohen procedurat nga AKSHI. Aktualisht është në fazënn e publikimit.
5. Ngritja dhe Ndërtimi i Institucionit për edukim dhe rehabilitim të të miturve në vlerën 631,200,000 lekë. Për këtë projekt procedura e prokurimit është zhvilluar me datë 19.10.2023 dhe vlerësimi ka përfunduar me datë 07.11.2023. Me datë 30.11.2023 AK ka publikuar në SPE njoftim fituesi parapak. Procedura e prokurimit është ankimuar në KPP. Ankesa është shqyrtuar me vendimin nr. 489/2024 nga ana e KPP. Aktualisht jemi në fazën e njoftim fituesi përfundimtar.

**Qendra për Parandalimin e Krimeve të të Miturve dhe të Rinjve**

Produkti “Të mitur të trajtuar”, janë realizuar 21 raste. QPKMR e shtrin veprimtarinë e saj në të gjithë territorin e vendit, ushtron funksione e përgjegjësi në bashkëpunim me Shërbimin e Provës dhe institucionet përgjegjësë të vendimeve penale për të miturit, në përgatitjen e planit individual të rishoqërizimit dhe të rehabilitimit, sipas programeve të shërbimeve, ndjekjen, mbikëqyrjen dhe ofrimin e mbështetjes psikologjike, arsimore, shëndetësore dhe situatën sociale të të miturve pas dënimit. Gjatë 4-mujorit të parë të vitit 2024 janë lidhur marrëveshje bashkëpunimi me klubin e futbollit të Partizanit dhe federatën Shqiptare të Regby për përfshirjen e të miturve në aktivitete sportive. Janë kryer fushata sensibilizimi në bizneset, organizatat dhe korporatat për punësimit e të miturve që kanë kryer një veprim penal. Shpenzimet e personelit janë realizuar 8,101,502 lekë nga 9,000,000 lekë të planifikuara për 4-mujorin e vitit 2024, rreth 90%. Shpenzimet operative janë realizuar 2,188,405 lekë nga 2,800,000 lekë të planifikuara, rreth 78%.

Për “Shpenzimet kapitale” janë planifikuar blerje pajisje zyre në vlerën 150,000 lekë dhe pajisje elektronike në vlerën 150,000lekë. Për pajisjet e zyrës janë duke u evidentuar nevojat për blerje kurse pajisjet elektronike janë në proces likuidimi.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i alokuar për shpenzime personeli është realizuar 6,758,035 lekë nga 7,150,000 lekë të planifikuara, rreth 94.5 %. Shpenzimet për mallra dhe shërbime janë realizuar 788,521 lekë nga 3,000,000 lekë të planifikuara për periudhën raportuese, rreth 26%. Produkti i këtij institucioni është “Përthithja e fondeve arkivore të gjykatave”, nga 52,000 metra linear që janë të planifikuara janë përpunuar 15,000 metra linear dokumente.

Për “Shpenzimet kapitale” janë planifikuar 200,000 lekë, për blerje “Pajisje elektronike”, të cilat janë planifikuar të prokurohen në muajin Maj.

**Agjencia Kombëtare e Falimentimit**

Agjencia Kombëtare e Falimentimit ka planifikuar produktin mbikqyrja dhe licencimi i 9 administratorëve për periudhën raportuese ka realizaur 8 mbikqyrje të administratorëve të falimentimit kurse rinovimi i licencave është planifikuar për periudhën në vijim. Shpenzimet e personelit janë realizuar 3,155,737 lekë nga 3,700,000 lekë të planifikuara, rreth 85%, pasi ka një vend vakant. Shpenzimet kapitale nuk janë realizuar akoma.

1. **Programi “Ndihma Juridike”**

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 44 %. Realizimi sipas zërave kryesorë, rezulton si më poshtë:

* Shpenzime personeli 68 %
* Shpenzime operative 27%
* Shpenzime kapitale 0%

**Realizimi i Fondeve të Programit**

*në mijë lekë*

Drejtoria e Ndihmës Juridike Falas, për katërmujorin e parë të vitit 2024, ka patur si qëllim të tij ofrimin e ndihmës juridike falas për individët që plotësojnë kushtet, si edhe zbatimin dhe monitorimin e cilësisë së dhënies së ndihmës juridike, në përputhje me legjislacionin në fuqi. Për realizimin e këtij qëllimi janë përcaktuar objektivat e mëposhtme:

1. Dhënia e ndihmës juridike parësore dhe dytësore për kategoritë përfituese sipas ligjit për ndihmën juridike,
2. Dhënia e ndihmës juridike parësore dhe dytësore për gratë dhe vajzat, pjesë e kategorisë përfituese sipas ligjit për ndihmën juridike.

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Ndihma Juridike, ishte 107,450,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh, Plani i rishikuar për këtë program është 107,550,000 lekë.

Shpenzimet e personelit janë realizuar 12,634,298 lekë nga 18,632,000 lekë të planifikuara, rreth 68%, pasi në strukture janë 8 vende vakante.

Shpenzimet operative janë realizuar 5,586,266 lekë nga 21,950,000 lekë, në masën 27%. Realizimi i shpenzimeve operative lidhet jo vetëm me likujdimin e faturave për shpenzimet fikse të institucionit, por edhe me likujdimin e vendimeve gjyqësore për pagesën e avokatëve dhe ekspertëve që ofrojnë ndihmë juridike dytësore. Theksojmë se likujdimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë. Për katërmujorin e parë të vitit 2024 janë likujduar 99 vendime juridike dytësore me një fond prej 3,626,000 lekë nga të cilat 65 raste janë për vajzat dhe gratë në nevojë.

Fondet e alokuara për transferta korrente të brendshme janë në vlerën 8,000,000 lekë, të cilat shërbejnë për financimin e organizatave jofitimprurëse. Për 4-mujorin e parë të vitit 2024 janë shpenzuar 396,279 lekë që i përkasin këstit të katërt dhe të fundit të akorduar për organizatat “Qendra Psiko Sociale Vatra” dhe “Linja e Këshillimit për Gra dhe Vajza”, të cilat u shpallën fituese të financimit nga buxheti i shtetit në vitin 2023. Për vitin 2024 ende nuk është hapur thirrja e financimit për organizatat jofitimprurëse që kërkojnë financim nga buxheti i shtetit.

* Produkti i parë është dhënia e ndihmës Juridike Parësore dhe Dytësore nga 660 raste të planifikuara janë realizuar 436 raste, ose 67%.
* Produkti i dytë është dhënia e ndihmës juridike për gratë nga 1,000 raste të planifikuara janë realizuar 489 raste. Në terma të sasisë produkti është realizuar në masën 49%.

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë. Në total kemi 32 ofrues të shërbimit të ndihmës juridike parësore në mbi 90% të territorit, nëpërmjet platformave online (juristionline.al) dhe numrit të gjelbër 08001010. Për 4-mujorin e parë të vitit 2024 rezulton të jetë ofruar ndihmë juridike parësore për 2413 qytetarë, prej të cilave1290gra dhe vajza në nevojë.

Për këtë institucion shpenzimet kapitale janë planifikuar si më poshtë.

1. Blerje pajisje zyre në vlerën 1,000,000 lekë, do të realizohen në muajt në vijim.
2. Blerje pajisje elektronike në vlerën 1,000,000 lekë, është mbyllur procedura në muajin Maj.

**3. Programi “Publikime Zyrtare”**

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 60 %. Realizimi sipas zërave kryesorë, rezulton si më poshtë:

* + Shpenzimet e personelit 83%
  + Shpenzimet e tjera operative 20%
  + Shpenzimet kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Publikimet Zyrtare, ishte 71,274,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh. Plani i rishikuar për këtë program është 71,374,000 lekë.

Shpenzimet e personelit janë realizuar 11,927,131 lekë nga 14,360,000 lekë të planifikuara për periudhën 4-mujore, rreth 83%. Realizimi në këto nivele vjen pasi Qendra e Botimeve zyrtare ka 3 vende vakante në strukturë. Shpenzimet e tjera operative janë realizuar 1,674,821 lekë nga 8,335,760 lekë të planifikuara, rreth 20%. Realizimi është në këto nivele është pasi janë kursyer fonde në zërat e shpenzimeve për shërbime nga të tretët dhe pasi disa procedura prokurimi kanë nisur por ende nuk kanë përfunduar furnizimet për të bërë likuidimet e kontratave.

Për shpenzimet kapitale, është parashikuar projekti “blerje pajisje elektronike” në vlerën 5,000,000 lekë. Ky fond është planifikuar të realizohet në 4-mujorin e dytë të vitit dhe procedura e prokurimit do të kryhet nga AKSHI.

Për vitin 2024 janë parashikuar 4 produkte:

“Botimi i akteve në fletoren zyrtare brenda afateve ligjore”, nga 74 akte të planifikuara për tu botuar janë realizuar 74 botime. Numri i akteve të ardhura për botim ka qenë më i madh se planifikimi, i cili është bërë duke u bazuar në realizimin e viteve të kaluara. Botimet janë realizuar të gjitha në kohë dhe brenda afatave ligjore.

“Botimi i kodeve dhe përmbledhëseve të legjislacionit të përditësuara, në kohë reale”, ky produkt nuk është realizuar. Në këtë periudhë nuk është planifikuar asnjë botim. Shpenzimet e kryera për këte produkt, përkojnë me aktivitetin e sektorit të Arkivës Elektronike, faza paraprake, për mbledhjen e akteve sipas fushave për realizimin e përmbledhëseve të legjislacionit të planifikuara në planin vjetor të botimeve si dhe me përditësimin e legjislacionit me ndryshimet që ka patur legjislacioni.

“Botimi i akteve në buletinin e njoftimeve zyrtare brenda afateve ligjore”, janë planifikuar 16 dhe realizuar 12. Ky produkt është realizuar 75 %, pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.

“Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit”, nga 90 buletine të planifikuara janë botuar 86 buletine.

**4. Programi “Mjekësia Ligjore”**

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 15 %. Realizimi sipas zërave kryesorë, rezulton si më poshtë:

* + Shpenzimet e personelit 84 %
  + Shpenzimet e tjera operative 54 %
  + Shpenzimet kapitale 0 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Mjekësia Ligjore, ishte 338,000,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh. Plani i rishikuar për këtë program është 338,100,000 lekë.

Shpenzimet e personelit janë realizuar 21,934,295 lekë nga 26,000,000 të planifikuara, rreth 84%, për shkak të 3 vendeve vakante. Shpenzimet operative janë realizuar 7,128,350 lekë nga 13,100,000 lekë të planifikuara, rreth 54%. Në këtë periudhë kryhet procedura blerje reagentë dhe materiale laboratori, si dhe marrja e mjeteve me qera dhe mirëmbjatje kompjuterike. Këto procedura do të realizohen në periudhat e mëvonshme. Aktualisht është lidhur kontrata e mirëmbajtjes së sistemit të kamerave.

Për vitin 2024 ky institucion për të realizuar objektivat dhe për të përmbushur qëllimin e tij ka planifikuar dy produkte si më poshtë:

1. Akte ekspertimi, janë kryer 5,197 akte ekspertimi nga 6,000 të planifikuara për periudhën raportuese.
2. Akte ekspertimi të realizuara për shkak të dhunës seksuale, janë kryer 18 akte ekspertimi gjatë periudhës 4-mujore.

Është e pamundur të bëhet një parashikim i saktë i rasteve të ekspertizave mjeko-ligjor.

Shpenzimet kapitale të planifikuara për:

* “Blerje pajisje autopsie dhe laboratorike” në vlerën 98,508,412 lekë. Për këtë projekt institucioni është duke testuar tregun.
* “Shtim kati dhe rikonstruksion i IML-së dhe Morgut”, në vlerën 61,291,588 lekë. Në këtë vlerë projekti përfshihet dhe supervizimi. Në fazë zbatimi dhe pritet të përfundojë brenda vitit 2024.
* “Blerje pajisje elektronike”, në vlerën 1,200,000 lekë, pritet të përfundojë procedura në Maj.
* “Ndërtim dhome ffrigoriferike kufoma mbajtëse dhe blerjeve frigoriferësh”, në vlerën 70,000,000 lekë. Në pritje të Oponencës Teknike për Projektin.

1. **Programi “Sistemi i Burgjeve”**

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 80%. Realizimi sipas zërave kryesorë, rezulton si më poshtë:

* + Shpenzimet e personelit 93%
  + Shpenzimet e tjera operative 57%
  + Shpenzimet kapitale 7%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Sistemi i Burgjeve, ishte 7,760,232,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 10,000,000 lekë. Plani i rishikuar për këtë program është 7,770,232,000 lekë.

Realizimi i fondeve për shpenzime personeli nga 2,022,500,000 lekë te planifikuara është realizuar 1,871,810,225 leke, ose rreth 92.5%. Për periudhën raportuese janë mesatarisht 401 vende vakante. Shpenzimet për mallra dhe shërbime janë realizuar rreth 56.5%, në vlerën 400,778,807 lekë nga 708,900,000 lekë të parashikuara për 4-mujorin e vitit 2024. Ndërkohë janë obliguar në thesar 638 milionë lekë për blerjen  ushqimeve për të dënuarit, blerje gaz për gatim, blerje karburant dhe shërbimi i printimit.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar.

* Administrata funksionale është realizuar plotësisht edhe kur rezultojnë 401 vende vakante.
* Produkti i dytë është planifikuar të trajtohen 5750 të burgosur burra dhe janë trajtuar 5740. Ky produkt rezulton me ulje për shkak të hyrje-daljeve nga burgjet për periudhën 4-mujore.
* Të dënuar femra të trajtuara janë planifikuar 74 dhe trajtuar 70. Ky produkt rezulton me ulje për shkak të hyrje-daljeve nga burgjet për periudhën 4-mujore dhe amnistisë që ka filluar zbatimin në muajin prill 2024.
* Për sa i përket të dënuarëve të mitur, 32 planifikuar për tu trajtuar dhe janë trajtuar 30 të mitur.
* Për 4-mujorin e vitit 2024, numri i të dënuarve të trajtuar me shërbim shëndetësor është 460 raste. Këta të dënuar marrin trajtim të vazhdueshëm. Në krahasim me vitin 2023 janë shtuar 33 raste.

Për produktet të dënuar burra, të dënuar femra dhe të dënuar të mitur të integruar nuk ka patur përgjigje nga institucionet përkatëse që merren me integrimin e të burgosurve, pas lirimit të tyre.

Për këto produkte numri që kemi trajtuar si fakt është numri i të dënuarve të punësuar aktualisht në institucion dhe në privat.

Për sa i përket shpenzimeve kapitale realizim rezulton me 6.5%, likujduar vlera 6,577,680 lekë krahasuar me planin 100,000,000 lekë të parashikuara.

Më poshtë po listojmë të gjitha projektet e planifikuara për vitin 2024, për Programin e Burgjeve, ku realizimi i tyre ndikon ndjeshëm në realizimin e objektivave të parashikuara në funksion të reformës në sistemin penitenciar.

* “Studime Projektime”, në vlerën 15,000,000 lekë. Janë dorëzuar detyrat teknike për fazën e parë në realizimin e procedures së blerjes së projekt preventivit, detajet teknike, specifikimet teknike, relacionin teknik, grafikët e punimeve*.*
* “Blerje automjete për sistemin e burgjeve”, në vlerën 73,000,000 lekë, është bërë përllogaritja e fondit limit dhe po vijohet me realizimin e procedurës.
* “Blerje pajisje të ndryshme për Sistemin e Burgjeve” janë planifikuar 83,639,550 lekë. Ky projekt është i ndarë në lote sipas nënprojekteve të mëposhtme:

1. Blerje pajisje për Kontrollin dhe Monitorimin Elektronik (KME), në vlerën 15,000,000 lekë. Jemi në pritje të konfirmimit nga AKSHI se kush do ta zhvillojë procedurën e prokurimit për këtë lot.
2. Blerje pajisje shëndetësie vlerën 7,500,000 lekë të cilat janë në proces prokurimi. Ka përfunduar faza e përgatitjes së specifikimeve teknike nga sektori përkatës, po vijohet me llogaritjen e fondit limit.
3. Blerje pajisje logjistike për blerje (enë guzhine, pompa uji, lavatrice etj) planifikuar nga Drejtoria e Përgjithshme e Burgjeve në vlerën 59,139,550 lekë të cilat janë në proces prokurimi, po vijohet me llogaritjen e fondit limit.
4. Blerje pajisje për Shërbimin e Kontrollit të Brendshëm të Burgjeve në vlerën 2,000,000 lekë të cilat janë në proces prokurimi.

* “Orendi në Sistemin e Burgjeve” për IEVP Pojskë në vlerën 12,485,450 lekë. Realizuar 100% dhe likujduar. Ky projekt ka përfunduar pas procesit të prokurimit nga ASHPP dhe është likujduar kontrata nr.1598/3, datë 19.02.2024 në vlerën 6,577,680 lekë pas lëvrimit të mallit.
* Projekti “Sistemi i ngrohje/ftohjes në IEVP” në vlerë 20,000,000 lekë. Ky projekt është, në fazën e hartimit të kritereve për dokumentat standarte të tenderit.
* “Përmirësimi i kushteve të jetesës nëpërmjet përmirësimit infrastukturës ndërtimore në IEVP“ në vlerën 95,875,000 lekë. Do të vijohet nga puna në 4-mujorin e dytë të vitit 2024.

1. **Programi “Shërbimi i Përmbarimit Gjyqësor”**

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 85 %. Realizimi sipas zërave kryesorë, rezulton si më poshtë:

* + Shpenzimet e personelit 90 %
  + Shpenzimet e tjera operative 45 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi i Përmbarimit Gjyqësor, ishte 298,200,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 400,000 lekësh. Plani i rishikuar për këtë program është 298,600,000 lekë.

Shpenzimet e personelit janë realizuar 78,354,989 lekë nga 87,080,000 lekë, të planifikuara për 4-mujorin e vitit 2024, rreth 90 %. Në Drejtorinë e Përgjithshme të Përmbarimit janë 7 vende vakante. Realizimi i shpenzimeve operative rezulton rreth 45%, pasi zyrat përmbarimore vendore do të kalojnë si njësi shpenzuese më vete dhe jemi në fazën e kryerjes së procedurave, përllogaritjeve dhe detajimin e fondeve buxhetore sipas kërkesave dhe nevojave të zyrave vendore. Detajimi i fondeve sjell vonesa në realizimin e disa zërave të shpenzimeve operative. Shërbimi i Përmbarimit Gjyqësor për vitin 2024 ka parashikuar të realizojë 3 objektiva;

* “Tituj Ekzekutivë që kanë marrë zgjidhje ligjore” është realizuar rreth 100%, janë ekzekutuar 12,696 tituj duke përfshirë këtu urdhrat e mbrojtjes dhe pensionet ushqimore (të cilët janë në vazhdimësi).
* “Urdhëra mbrojtje të regjistruar”është realizuar rreth 100%, nga 751 urdhëra mbrojtje të parashikuar, janë realizuar 751 çështje. Sasia e Urdhrave të mbrojtjes së ardhur pranë Shërbimit Përmbarimor Gjyqësor është më e madhe se parashikimi.
* “Pensione ushqimore dhe takim me fëmijët’në total 9,887 çështje, të cilat janë në vazhdim për pensionet ushqimore dhe takim me fëmijët.

Shpenzimet kapitale nga 5,000,000 lekë të planifikuara për projektin “Blerje automjete”, do të realizohet në periudhën në vijim.

1. **Programi “Shërbimi për Çështjet e Birësimeve”**

Shpenzimet buxhetore për vitin 2024, krahasuar me buxhetin e alokuar për periudhën raportuese janë realizuar rreth 72%. Realizimi sipas zërave kryesorë, rezulton si më poshtë:

* + Shpenzimet e personelit 81 %
  + Shpenzimet e tjera operative 50 %
  + Shpenzime kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi për Çështjet e Birësimeve, ishte 18,140,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh. Plani i rishikuar për këtë program është 18,240,000 lekë.

Shpenzimet e personelit nga 4,980,000 lekë të planifikuara janë realizuar 4,014,385 lekë, rreth 81%, shpenzimet operative janë realizuar 599,344 lekë nga 1,200,000 lekë të planifikuara, rreth 50%, pasi nuk janë realizuar të gjitha procedurat e prokurimit të parashikuara gjatë 4-mujorit të parë të vitit 2024. Procedurat e prokurimit kanë nisur dhe janë në proces realizimi. Gjithashtu janë realizuar pjesësisht edhe fondet e parashikuara për shërbime nga të tretët, për zërin honorare për anëtarët e Këshillit Drejtues të Komiteti Shqiptar i Birësimve.

Shërbimi për Çështjet e Birësimeve për 4-mujorin e vitit 2024 ka parashikuar produktin *“Kërkesa për birësim të shqyrtuara”* nga 7 kërkesa të parashikuara, janë realizuar 4 kërkesa për birësim. Institucioni është angazhuar maksimalisht për vijimin e detyrave të parashikuara, duke shqyrtuar të gjitha kërkesat e aplikantëve birësues, si dhe realizimin e proceseve birësuese për të gjithë fëmijët dosjet e të cilëve janë depozituar në Komitetin Shqiptar të Birësimeve.

Për shpenzimet kapitale janë planifikuar 200,000 lekë për blerjen e dy pajisjeve zyre. Ka nisur procesi i prokurimit.

1. Programi “Shërbimi i Kthimit dhe Kompensimit të Pronave”

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi i Kthimit dhe Kompensimit të Pronave, ishte 4,410,838,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 200,000. Plani i rishikuar për këtë program është 4,411,038,000 lekë.

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 75%, pa përfshirë ndikimin e fondit te kompensimit të Ish-pronarëve.

Realizimi sipas zërave kryesorë, rezulton si më poshtë:

* + Shpenzimet e personelit 85%
  + Shpenzimet e tjera operative 30%
  + Shpenzime për kompensimin e ish-pronarëve 0%

**Realizimi i Fondeve të Programit**

*në mijë lekë*

Realizimi i shpenzimeve të personelit është në masën 85 %, pasi në Shërbimin për Kthimin dhe Kompesimin e Pronave ka 17 vende vakante.

Realizimi i shpenzimeve operative është 5,160,410 lekë nga 17,120,000 lekë të planifikuara për 4- mujorin e vitit 2024, ose rreth 30 %. Gjatë këtij 4 mujori janë lidhur 5 kontrata që e shtrijnë aktivitetin për gjatë vitit 2024.

Shërbimi për Kthimin dhe Kompesimin e Pronave për vitin 2024 ka parashikuar të realizojë 4 produkte;

* Produkti *“Përfitues nga fondi fizik dhe financiar të kompensuar”,* është realizuar 100%, janë kompensuarr 79 subjekte me fond prej 235,050,072 lekë dhe për 1 subjekt është mbyllur procedimi. Fondi i kopensimit ka qënë gjendje në Bankën e Nivelit të dytë.
* Produkti *“Vendimet e ankimuara në Gjykatë”,* është realizuar rreth 100%. Gjatë 4-mujorit të vitit 2024 janë mbyllur 106 çështje.
* Projekti *“Blerje pajisje elektronike”*, është planifikuar të realizohet në 4-mujorin e dytë të vitit 2024.
* Produkti *“Shpërndarja e fondit të Aluiznit”* është realizuar 100%. Ky produkt është realizuar nga të ardhurat e realizuar nga ndërtimet informale të derdhura në llogari të ATP nga ASHK, gjatë kësaj periudhe janë kompensuar 100 subjekte me fondet e mbartura nga viti 2023. Gjatë 4-mujorit të parë janë pranuar 488 aplikime.

1. **Programi “Shërbimi i Provës”**

Shpenzimet buxhetore për 4-mujorin e vitit 2024, krahasuar me buxhetin e alokuar për periudhën raportuese janë realizuar rreth 80%.Realizimi sipas zërave kryesorë, rezulton si më poshtë:

* + Shpenzimet e personelit 83 %
  + Shpenzimet e tjera operative 81 %
  + Shpenzime kapitale 0 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi i Provës, ishte 210,060,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 200,000 lekësh. Plani i rishikuar për këtë program është 210,260,000 lekë.

Shpenzimet e personelit janë realizuar 51,213,794 lekë nga 62,000,000 lekë të planifikuara, rreth 83%, për shkak të 32 vendeve vakante. Shpenzimeve operative janë realizuar 5,796,222 lekë në masën 81%, vjen pasi nuk kanë përfunduar procedurat e prokurimeve me vlerë të vogël, por do të realizohen në muajt në vijim.

Me fondet e alokuara për shpenzimet kapitale është planifikuar projekti “Blerje pajisje elektronike” në vlerën 2,000,000 lekë, ka ardhur autorizimi për lidhje kontrate nga AKSHI. Aktualisht në fazën e lidhjes së kontratës.

Shërbimi i Provës për vitin 2024 ka parashikuar të realizojë këto produkte:

* Produkti *“Persona të mbikqyrur me dënime alternative (meshkuj)”,* është realizuar 100%, nga 9,100 persona meshkuj të mbikqyrur me dënime alternative, janë mbikqyrur 9,099.
* Produkti *“Gra të dënuara me dënime alternative të përfshira në programin e riintegrimit”,* është realizuar 100%, nga 790 raste gra të dënuara me dënime alternative të përfshira në programin e riintegrimit, janë realizuar 772 raste. Në realizimin e këtij treguesi, ka ndikuar numri i vendimeve gjyqësore të dhëna për gratë në proces riintegrimi.
* Produkti *“Të mitur të mbikqyrur nga Shërbimi i Provës”* është realizuar plotësisht nga 300 të mitur të parashikuar për mbikqyrje nga Shërbimi i Provës, janë mbikqyrur 285 të mitur.